CELEX: 62022TN0222
Language: ga
Date: 2022-04-22 00:00:00
Title: Cás T-222/22: Caingean arna tabhairt an 22 Aibreán 2022 – Engineering – Ingegneria Informatica v an Coimisiún agus REA

20.6.2022   
            
            
               GA
            
            
               Iris Oifigiúil an Aontais Eorpaigh
            
            
               C 237/65
            
         
      Caingean arna tabhairt an 22 Aibreán 2022 – Engineering – Ingegneria Informatica v an Coimisiún agus REA
      (Cás T-222/22)
      (2022/C 237/87)
      Teanga an cháis: an Iodáilis
      
         Páirtithe sna príomhimeachtaí
      
      
         Iarratasóir: Engineering – Ingegneria Informatica SpA (an Róimh, an Iodáil) (ionadaithe: S. Villata, L. Montevecchi agus C. Oncia, Dlíodóirí)
      
         Cosantóirí: an Coimisiún Eorpach agus an Ghníomhaireacht Feidhmiúcháin Eorpach um Thaighde (REA)
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  a dhearbhú go bhfuil (a) “Letter of Conclusion – tag. Ares (2021) 7900224 -” an 21 Nollaig 2021, ón gCoimisiún Eorpach (Directorate-General for Research & Innovation, Directorate H – Common Implementation Centre H.2 – Common Audit Service) – tag. CAIA389007; (b) Final Audit Report a ghabhann leis an Letter of Conclusion Ares (2021) 7900224; (c) “Confirmation Letter ón nGníomhaireacht Feidhmiúcháin Eorpach um Thaighde (REA) REA C – Future Society C.2 – Secure Society an 23 Feabhra 2022” (Litir dheimhnithe); (d) Nóta Dochair ón nGníomhaireacht Feidhmiúcháin Eorpach um Thaighde (REA) Uimh. 3242202693 an 23 Feabhra 2022 (nóta Dochair) ar neamhní go hiomlán, neamhdhleathach nó neamhéifeachtach nó iad a chur ar neamhní;
               
            
                  —
               
               
                  a dhearbhú go bhfuil na costais eisiata ina “Eligible Costs” [costais incháilithe] i gcomhréir leis an Comhaontú Deontais “Dogana” agus an ceart ina dhiaidh sin ag Engineering na costais a mheas chun críche méid iomlán an deontais atá beartaithe sa chomhaontú thuasluaite a chinneadh agus in aon chás nach bhfuil ceart ag an gCoimisiún na méideanna sin a ghnóthú;
               
            
                  —
               
               
                  a ordú do na cosantóirí na costais a íoc.
               
            
         Saincheisteanna dlí
      
      Mar thaca leis an gcaingean, maíonn an t-iarratasóir trí shaincheist dlí.
      
                  1.
               
               
                  An chéad saincheist dlí, lena n-éilítear gur chuir an Coimisiún Eorpach agus an Ghníomhaireacht Feidhmiúcháin um Thaighde forálacha an Chomhaontaithe Deontais idir an t-iarratasóir agus an ghníomhaireacht sin i bhfeidhm go hearráideach.
                  
                              —
                           
                           
                              Áitíonn an t-iarratasóir ina leith sin go bhfuil an litir dheimhnithe agus an nóta dochair bunaithe ar thoradh iniúchta a rinne an Coimisiún Eorpach a d’eisiaigh go neamhdhleathach, ó na costais incháilithe faoin gComhaontú Deontais a raibh an t-iarratasóir ina pháirtí ann, chun tairbhe a bhaint as na deontais dá bhforáiltear ann, bónais a bhronntar ar fhostaithe ar bhonn cuspóirí ginearálta.
                           
                        
            
                  2.
               
               
                  An dara saincheist dlí, lena n-éilítear sárú ar ionchais dhlisteanacha an iarratasóra.
                  
                              —
                           
                           
                              Áitítear ina leith sin i gcomhthéacs scéimeanna deontais roimhe seo a raibh an t-iarratasóir ina chuid díobh (go háirithe, den “7th Framework Programme”), ligeadh isteach gan forchoimeádas don scéim luach saothair a bhí eisiata leis na bearta atá faoi chonspóidtear, cé go raibh sí faoi réir scrúdú ag an gCoimisiún Eorpach.
                           
                        
                              —
                           
                           
                              Leis an athrú gan údar cuí a bheith ag bhreithiúnas an Údaráis maidir le hinghlacthacht bónais ar phrionsabal an ionchais dhlisteanaigh, sáraíodh prionsabal ionchais dhlisteanacha arna dhearbhú arís agus arís eile ag an gCúirt Bhreithiúnais agus ag an gCúirt Ghinearálta.
                           
                        
            
                  3.
               
               
                  An tríú saincheist dlí, lena n-éilítear léirmhíniú earráideach an Chomhaontaithe Deontais “Dogana” agus na forála conarthaí gaolmhaire, toisc go bhfuil costais incháilithe eisiata ar bhonn shonraí téacsúla an chonartha féin, ar na cúiseanna a leagtar amach i ndáil leis an gcéad saincheist.